**УНИВЕРЗИТЕТ У НИШУ Образац Д2**

**ФИЛОЗОФСКИ ФАКУЛТЕТ**

|  |  |
| --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | |
|  | |
| **ПОДАЦИ О КАНДИДАТУ** | |
| Презиме, име једног родитеља и име | Илић (Миле) Катарина |
| Датум и место рођења | 25.06.1988. Ниш |
| **Основне студије** | |
| Универзитет | Универзитет у Нишу |
| Факултет | Филозофски факултет |
| Студијски програм | Англистика |
| Звање | Дипломирани филолог |
| Година уписа | 2007. |
| Година завршетка | 2011. |
| Просечна оцена | 8,81 |
| **Мастер студије, магистарске студије** | |
| Универзитет | Универзитет у Нишу |
| Факултет | Филозофски факултет |
| Студијски програм | Англистика |
| Звање | Мастер филолог |
| Година уписа | 2011. |
| Година завршетка | 2013. |
| Просечна оцена | 9,57 |
| Научна област | филолошке науке |
| Наслов завршног рада | *Утицај америчког вестерна на партизански филм* |
| **Докторске студије** | |
| Универзитет | Универзитет у Нишу |
| Факултет | Филозофски факултет |
| Студијски програм | Филологија |
| Година уписа | 2015. |
| Остварен број ЕСПБ бодова | 120 |
| Просечна оцена | 9,57 |

|  |  |  |  |  |  |  |  |
| --- | --- | --- | --- | --- | --- | --- | --- |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | **Категорија** | |
| 1 | Ilić, K. 2018. The Structure of Research Articles in the Field of Occupational Safety: Have Serbian Academic Writers Reached International Standards? Proceedings of *The 18th Conference of the series Man and Working Environment INTERNATIONAL CONFERENCE 50 YEARS OF HIGHER EDUCATION, SCIENCE AND RESEARCH IN OCCUPATIONAL SAFETY ENGINEERING*, Faculty of Occupational Safety, Niš, 207–212. | | | | | М33 | |
| У раду се испитује структура научно-истраживачких радова из области заштите на раду на енглеском језику аутора којима је српски језик матерњи како би се утврдило да ли су у радовима достигнути међународни стандарди у академском писању, а с обзиром на то да писање за међународну заједницу укључује норме међународног академског дискурса. Анализирани су чланци у целини. Грађу чини 40 радова објављених у часописима *Facta Universitatis, Series: Working and Living Environmental Protection* и *Safety Engineering*. Показало се да се резултатима истраживања приписује кључни значај у чланцима. Такође, већина чланака сасвим погрешно даје опис методе прикупљања података у Уводу. | | | | |
| Рад припада научној области докторске дисертације | | ДА | НЕ | ДЕЛИМИЧНО |
| 2 | Илић, К. 2016. Социокултуролошки аспект превођења књижевног дела. *Philologia Mediana*, 651–663. | | | | | М51 | |
| Рад се бави приказом идеје у науци о превођењу да процес превођења није искључиво језичка операција, већ је повезана са културом двају језика, што је посебно важно у књижевном превођењу. Како се сматра да књижевно дело одсликава културу једног народа, тако превођење представља сусрет двеју култура. Због тога је задатак преводиоца да књижевном делу приступи не само са језичким питањима већ и питањима како превод сместити у шире друштвене, етничке, националне и временске оквире, при чему је неизбежно размотрити ванјезичке факторе. | | | | |
| Рад припада научној области докторске дисертације | | ДА | НЕ | ДЕЛИМИЧНО |
| 3 | Ilić, K. 2018. Impoliteness and Narcissism: the Analysis of Culpeper's Impoliteness Model in Gone with the Wind. *Facta Universitatis, Series: Linguistics and Literature, Vol. 16, No. 2*, 181–194. | | | | | М51 | |
| У овом раду се анализа узорка темељи на прагматичком моделу неучтивости, а у вези са језиком нарцисоидне личности. Дотадашња изучавања језика у вези са типовима личности показала су да су типови личности повезани са нарочитим обрасцима језика у употреби. У раду се нарцисоидност доводи у везу са кршењем норми учтивог језичког понашања. У истраживању се тежило идентификацији Калпеперове (J. Culpeper) суперстратегије неучтивости у књизи сценарија за филм „Прохујало с вихором“. Резултати истраживања указали су и на то да је понекад тешко разлучити које стратегије су у питању, нарочито код позитивне неучтивости и уздржане неучтивости. | | | | |
| Рад припада научној области докторске дисертације | | ДА | НЕ | ДЕЛИМИЧНО |
| 4 | Илић, К. 2017. Да ли се структура научних радова са јужнословенског говорног подручја приближила међународним конвенцијама? *Philologia,* 15*,* 15–27. | | | | | М52 | |
| У раду се проучава структура научних радова на енглеском језику аутора који нису са енглеског говорног подручја. Радови се сврставају у област истраживања науке о језику. Анализиране су структуре радова према реторичким целинама научних радова описаним у литератури (Swales, 1990; Pho, 2008). Истраживање је обављено на узорку од 40 радова из српских часописа из области лингвистике од 2010. до 2017. Анализа је показала да већина радова садржи два одељка који се зову Увод и Закључак, али да се у осталим целинама, какве су Метода, Анализа података, Дискусија, и слично, анализирани радови разликују. Разлика између радова примећена је и у организацији поменутих сегмената. | | | | |
| Рад припада научној области докторске дисертације | | ДА | НЕ | ДЕЛИМИЧНО |
| 5 | Ilić, K. 2014. Attitudinal Implications in Teaching аnd Learning Business English. *The Journal of Teaching English for Specific and Academic Purposes* Vol*.* 2,No 3, 541–547. | | | | | М54 | |
| У раду се приказују четири фактора који могу утицати на учење пословног енглеског језика, и то самопоуздање, мотивација, инхибиција и трема. Прва два имају позитиван утицај на учење, а друга два негативан. Ученици са јаком мотивацијом и самопоуздањем приписују успех уложеном напору, док ученици са снажном инхибицијом или тремом одустају од задатака и не улажу напор. Због тога би требало да се наставници језика посвете развијању позитивног става код ученика према процесу учења. Ово је нарочито важно у процесу учења пословног енглеског јер се постигнуће у савладавању ове комуникације за посебне намене више подстиче што је позитивнији поглед на његову смисленост. | | | | |
| Рад припада научној области докторске дисертације | | ДА | НЕ | ДЕЛИМИЧНО |
| 6 | Илић, М., Илић, К. 2019. Владета Јеротић у науци и образовању: Значај академског писања са освртом на педагошке и правне науке. Научни скуп *Владета Јеротић - књижевник, научник и религиозни мислилац*. Педагошки факултет у Врању, 258-266.  Рад се тиче значаја норми које важе у академском писању, али се посебна пажња посветила истраживањима у педагошким и правним наукама. Познавање норми академског писања важно је у обучавању студената и научних радника, док се познавање конвенција писања доводи у везу и са разумевањем представљеног предмета изучавања. Поред тога, самостални истраживачки рад подразумева вештину писања те врсте рада, као и овладавање структуром рада и начином приказа грађе, анализе и резултата. Због тога се у литератури заступа став да академске студије обухвате предмет који се тиче академског дискурса, академског писања, као и анализе дискурса, нарочито дискурса уско специјализованих научних и професионалних области. | | | | | М33 | |
|  | Рад припада научној области докторске дисертације | | ДА | НЕ | ДЕЛИМИЧНО |  | |
| **НАПОМЕНА**: уколико је кандидат објавио више од 5 радова, додати нове редове у овај део документа | | | | | | | |
|  | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | **ДА** | **НЕ** |
| **ИСПУЊЕНОСТ УСЛОВА МЕНТОРА** | | | | | | | |
| Име и презиме, звање | | Виолета Стојичић, редовни професор | | | | | |
| Ужа научна област за коју је изабран у звање | | Англистичка лингвистика | | | | | |
| Датум избора | | 21.10.2019. | | | | | |
| Установа у којој је запослен | | Филозофски факултет, Универзитет у Нишу | | | | | |
| Е-пошта | | violeta.stojicic@filfak.ni.ac.rs | | | | | |
| **Најзначајнији радови ментора из научне области којој припада тема докторске дисертације** | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | **Категорија** | |
| 1 | Стојичић, В., Живковић, E. 2020. Степеновање из теорије вредновања у есејима Јована Дучића и Емброуза Бирса. Philologia Mediana 12, 585–598 DOI: https://doi.org/10.46630/phm.12.2020.37 | | | | | М51 | |
| 2 | Stojičić, V., Figar, V. 2018. Dialogic Space in Aldous Huxley′s Essays. *Language, Literature, Space*. Filozofski fakultet, Niš, 737–748. UDC 81’42 | | | | | М14 | |
| 3 | Stojičić, V. 2016. Heteroglossia in George Orwell’s essays Through Appraisal theory of Systemic Functional linguistics. *English Studies Today: Words and Visions*. University of Novi Sad, Faculty of Philosophy, 431–443. ISBN 978-86-6065-398-9 | | | | | М44 | |
| 4 | Стојичић, В. 2015. Вредносни судови у прози Иве Андрића према теорији вредновања системско-функционалне лингвистике. Philologia Mediana 7, 61–78. UDC 821.163.41-3 | | | | | М51 | |
| 5 | Stojičić, V. 2013. Еvaluative use of language – attitudinal positioning in Аppraisal Тheory. *Jezik, književnost, vrednosti*. Filozofski fakultet, Niš, 33–47 UDC 81’42 81’37 | | | | | М14 | |
| 6 | Стојичић, В., Кример-Габоровић, С. 2013. Тематска структура реченице у стручним текстовима на енглеском језику. У Н. Силашки, Т. Ђуровић (ур.), *Актуелне теме енглеског језика науке и струке у Србији*, Београд, ЦИД Економског факултета, 169–185. | | | | | M44 | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. | - |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | **ДА** | **НЕ** |
| **ОБРАЗЛОЖЕЊЕ ТЕМЕ** | | | | | | | | | |
| Предлог наслова теме докторске дисертације | | | *Engagement Resources in Academic Discourse: A Study of ELT and ESP Research Article Abstracts*  (*Ресурси ангажовања у академском дискурсу: Студија о апстрактима научно-истраживачких радова из области наставе енглеског језика и енглеског језика за посебне намене*) | | | | | | |
| Научно поље | | | Друштвено-хуманистичке науке | | | | | | |
| Научна област | | | Филолошке науке | | | | | | |
| Ужа научна област | | | Англистичка лингвистика | | | | | | |
| Научна дисциплина | | | Системско-функционална лингвистика | | | | | | |
| 1. | Предмет научног истраживања *(до 800 речи)* | | | | | | | | |
| Предмет истраживања предложене дисертације јесу језичка средства у апстрактима научно-истраживачких радова објављених на енглеском језику у научним часописима из области наставе енглеског језика (енгл. English Language Teaching) и енглеског језика за посебне намене (енгл. English for Specific Purposes). Ове две области су одабране због тога што се у њима сажимају достигнућа више других сродних и несродних области, лингвистичких, социолошких, културолошких, педагошких, и других, па тако су домети изучавања наставе енглеског језика везани за теме какве су обука и образовање наставника, учење језика уз помоћ рачунара, стратегије учења, мотивација, вишејезичност, свест о култури, и слично, а проучавања енглеског језика за посебне намене везана су за теме из терминологије, подучавања језика, развијања комуникативне компетенције, анализе дискурса, тестирања знања, лексике уско специјализованих професионалних области, и слично. Што се тиче горе поменутих језичких средстава, она се овде разматрају као реторска средства помоћу којих писац казује како се он поставља према изнетим тврдњама, својим или туђим, и како их усклађује са ставовима које може према њима имати читалац. Под језичким средствима овде се подразумевају и лексички и граматички елементи и конструкције енглеског језика. Језичким средствима се приступа са становишта Теорије вредновања (енгл. Appraisal theory), која је потекла из лингвистике текста под окриљем Системско-функционалне лингвистике. Теорија вредновања је детаљно изучила интерперсоналну функцију језика, па се самим тим предмет дисертације тиче поменуте функције, тј. функције којом се граде судови и процене о предмету, појави или апстракцији и уз помоћ које о тим судовима и проценама преговарају учесници једног чина комуникације, у овом случају писац и читалац апстраката који чине грађу предложеног истраживања.  Уопштено говорећи, како се истраживање темељи на поставкама поменуте теорије, предмет истраживања су такозване конфигурације значења вредновања којима се писац апстраката на одређени начин поставља према ономе о чему пише, као и према читаоцу. Теорија вредновања је успоставила врло сложену таксономију значења којима се постиже нека процена, из које је за потребе предложеног истраживања одабран поддомен ангажовања (енгл. Engagement). С обзиром на устројство овог поддомена, предмет изучавања представљају језичка средства а) којима писац у апстракту исказује како се односи према ставу који је изнео у апстракту и б) којима сужава или проширује опсег ставова које може формирати читалац по истом питању, тј. којима спутава или охрабрује читаоца да искаже свој став.  У системско-функционалној лингвистици сваким текстом/говорним чином писац/говорник успоставља дијалог са читаоцем/саговорником. У том дијалогу он имплицитно или експлицитно саопштава своја уверења. Нарочитим одабиром језичких средстава он такође може дати на знање да та уверења не треба доводити у питање или да се, напротив, она могу употпунити или оспорити. Имајући у виду елементе домена ангажовања, у апстрактима који би чинили грађу проучавале би се моноглосија (енгл. monogloss) и хетероглосија (енгл. heterogloss). Моноглосија подразумева саопштавање ставова као непобитних истина и она не допушта алтернативна становишта. С друге стране, хетероглосија почива на замисли писца да читалац може промислити о алтернативним гледиштима. Поред тога, у оквиру хетероглосије испитала би се језичка средства којима се алтернативна гледишта допуштају и средства којима се она сузбијају. Првопоменута средства су инструменти проширења дијалога (енгл. dialogic expansion), а другопоменута су инструменти сужења дијалога (енгл. dialogic contraction).  Што се тиче апстракта, он би се у предложеној дисертацији анализирао као неизоставни сажетак целокупног чланка којим се читалац такорећи припрема да прати податке, анализу, аргументе и дискусију у чланку. Кандидаткиња прихвата дефиницију апстракта из литературе о академском дискурсу и дискурсу језика за посебне намене, по којој се апстракт схвата као сегмент научноистраживачког текста који, једнако као и целокупан текст, задовољава такозвану структуру *IMRаD* (енгл. Introduction, Material and methods, Results and Discussion), тј. сажима увод, опис грађе и методе, резултате и дискусију. Имајући у виду поменуте сегменте апстракта, језички ресурси ће се испитати у појединачним сегментима како би се установило који механизми ангажовања дејствују у сваком од поменутих сегмената.  Појмове, термине и дефиниције кандидаткиња усваја из консултоване литературе, у којој је развијена мисао о задатом предмету изучавања којом се кандидаткиња води у својим запажањима. | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | |
| Консултована литература се може разврстати у три области, од којих је свака у непосредној вези са предметом дисертације. Прво, одабрана је литература која представља темељ системско-функционалне лингвистике из које се сазнаје о интерперсоналној метафункцији језика, из које су се развиле идеје о језику као средству а) којим се исказују морални, естетски и емотивни судови о предмету или појави и б) путем којег се успоставља дијалог између писца и читаоца. Други део литературе односи се на Теорију вредновања, која се занима за језик евалуације (енгл. evaluative language). Језик евалуације се може разврстати у три домена и то: 1) становиште (енгл. attitude) (осећања, судови о људском понашању и естетски описи), 2) ангажовање (енгл. engagement) (подстицај на дијалог са читаоцем), и 3) степеновање (енгл. graduation) (степеновано приказивање особина ради упечатљивог утиска). Треће, консултована је литература о жанру и дискурсу научно-истраживачког текста, на коју се кандидаткиња ослања у дефинисању структуре апстракта, пре свега имајући у виду горе поменуту структуру *IMRaD*, по којој у апстракту треба да се сажето образложи контекст са којим посматрана појава чини целину и у оквиру кога добија свој смисао, циљ истраживања или постављен проблем, приступ проблему, укључујући методу и грађу, и да се наброје главни исходи и закључци. | | | | | | | | | |
| 3. | Циљеви научног истраживања *(до 500 речи)* | | | | | | | | |
| У истраживању је предложено неколико питања како би се свестрано размотрио предмет изучавања. Прво питање тиче се ресурса ангажовања као механизма који писцу помаже да оствари горе поменуту структуру апстракта, како би апстракт био ваљаног формата, којим се поштују конвенције писања научно-истраживачког текста. Друго, поставља се питање о томе како посматрана реторска средства помажу изградњу дијалога између писца и читаоца у овој врсти академског дискурса, што је усклађено са идејом системско-функционалне лингвистике да језик остварује интерперсоналну метафункцију. Треће, кандидаткиња се залаже за то да утврди да ли аутори апстраката радије прибегавају стратегији сужења или проширења дијалога, тј. да ли читаоцима дозвољавају да заузму другачији став и да преиспитају пишчев став или ту слободу ограничавају. Четврто, треба установити која конкретна лексичка и граматичка средства аутори апстраката користе како би се изразили или уобличили своје ставове кроз сваки поддомен домена ангажовања. На крају, као циљ поставља се проналажење одговора на дилему какве су сличности и/или разлике у овим својствима апстраката између две дисциплине из којих је грађа преузета, наставе енглеског језика и енглеског језика за посебне намене. Уопштено говорећи, поред анализе апстраката у светлу онога што се преузима као начело из Теорије вредновања које важи за домен ангажовања спроводи се и анализа језичких средстава како би се установило на који начин се саопштавају знање и постигнућа у двема наведеним дисциплинама , на који начин се аутори о томе изјашњавају и да ли својим казивањем подстичу читаоца на дијалог и промишљање или га у томе спутавају. | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | |
| Резултати истраживања до којих се долази описаним научним методама ће прво показати да ли су аутори научно-истраживачких апстраката склони да алтернативне ставове подстичу или сузбијају, судећи према језичким средствима којима се служе. Прелиминарна анализа наговештава да су аутори, ипак, склонији ограничавању дијалога, јер се често употребљавају глаголи какви су *prove* (*доказати*) или *indicate* (*указати на*), што чини њихова убеђења јасно одређеним и чиме не дају могућност читаоцу да те ставове доведе у питање или да их другачије сагледа. Сматра се да су резултати научно засновани јер се темеље на сазнањима из литературе и на аналитичким корацима и апарату описаним у одељку 5 овог извештаја. Очекујемо да ће остварени циљ истраживања допринети трима областима лингвистике, и то 1) лингвистици текста, у којој се до сада није изучио језик евалуације у текстовима уско специјализованих научних и стручних области, 2) анализи дискурса, у којој није подробно изучена организациона структура апстракта, тј. макроструктура, нити језичка средства интерперсоналне метафункције, тј. микроструктура апстракта, и 3) подучавању жанром (енгл. Genre pedagogy), што је приступ подучавању језика у коме се заговара писање ради учења, те се запажања из овог истраживања могу искористити у подучавању академског писања на енглеском језику као страном. | | | | | | | | | |
| 5. | Примењене научне методе *(до 300 речи)* | | | | | | | | |
| Како би се на основу сазнања усвојених из литературе дошло до спознаје о задатом предмету, предлаже се примена методе анализе језичког узорка. Узорак чини 200 апстраката научно-истраживачких радова на енглеском језику, од којих је 100 апстраката из области наставе енглеског језика и 100 из области енглеског језика за посебне намене. Радови су објављени у периоду од 2015. до 2020. године, обрађују актуелне теме у датим областима . Апстракти су преузети из часописа које објављује издавач *Taylor & Francis Group*, те се ради о текстовима који су уједначено структурисани и лекторисани. За одабране часописе важи висок фактор цитираности у бази *Web of Science* (Clarivate Analytics). Прелиминарни узорак изведен је из часописа као што су *Language Assessment Quarterly*, *Language and Education*, *The Language Learning Journal*, *Teacher Development*, и слично, али се претпоставља да ток анализе може захтевати и проширење припремне грађе.  Што се тиче методе анализе узорка, у квалитативном приступу, извршиће се анализа апстраката да би се утврдило задовољење начела структуре IMRaD. Затим, приступиће се анализи сегмената структуре применом аналитичког апарата Мартина и Вајта (Martin & White, 2005), који важи за анализу текста у Теорији вредновања. Овај поступак подразумева анализу ресурса из домена ангажовања, од ширих домена сужења и проширења дијалога, до специфичних стратегија сужења дијалога, и то оспоравања (енгл. ‘disclaim’) и обзнањивања (енгл. ‘proclaim’), и стратегија проширења дијалога, и то разматрања (енгл. ‘entertainment’) и приписивања (енгл. ‘attribution’). С обзиром на то да су обухваћена два поддомена и четири стратегије, који претпостављају другачије казивање у апстракту и другачије уверење писца, размотриће се заступљеност поменутих аспеката у узорку, што ће се исказати квантитативно. У ту сврху користиће се софтвери *UAM CorpusTool*, који служи да се анотира текст према потреби истраживања, и *WordSmith Tools*, којим се у контексту и тексту бележи употреба и учесталост речи, лексичких образаца и граматичких конструкција, као и колокације и конкорданце. | | | | | | | | | |
| Предложена тема се прихвата неизмењена | | | **ДА** | | | **НЕ** | | | |
| Коначан наслов теме докторске дисертације | | | *Engagement Resources in Academic Discourse: A Study of ELT and ESP Research Article Abstracts*  (*Ресурси домена ангажовања у академском дискурсу: Студија о апстрактима научно-истраживачких радова из области наставе енглеског језика и енглеског језика за посебне намене*)  НАПОМЕНА: Комисија предлаже да се наслов на српском допуни речју *домен* и да гласи *Ресурси домена ангажовања у академском дискурсу: Студија о апстрактима научно-истраживачких радова из области наставе енглеског језика и енглеског језика за посебне намене*, да би се јасније казало да се ради о једном од домена из теорије вредновања. | | | | | | |
| **ЗАКЉУЧАК** *(до 100 речи)* | | | | | | | | | |
| У овом извештају Комисија може закључити следеће:  - Да је предложени научни приступ проблему ваљан јер се темељи на сазнањима из области и теорија описаних у одељцима 1 и 2 овог извештаја;  - Да је допринос изучавању језика и текста у лингвистичкој науци значајан, како је објашњено у одељку 4 овог извештаја;  - Да је начин на који се проблему приступа оригиналан, јер се изложени предмет није на овај начин до сада испитивао према начелима Теорије вредновања на предложеној грађи, у српској лингвистичкој заједници;  - Да предмет истраживања, појмови, истраживачка питања, узорак података и методе анализе узорка поштују начела научно-истраживачког процеса. | | | | | | | | | |
| **ПОДАЦИ О КОМИСИЈИ** | | | | | | | | | |
| Број одлуке НСВ о именовању Комисије | | | | **8/18-01-001/21-020** | | | | | |
| Датум именовања Комисије | | | | **10. 2. 2021. године** | | | | | |
| **Р. бр.** | | **Име и презиме, звање** | | | | | **Потпис** | | |
| 1. | | Др Татјана Пауновић, редовни професор | | | | председник |  | | |
| Англистичка лингвистика | | | Филозофски факултет у Нишу | |
| (Научна област) | | | (Установа у којој је запослен) | |
| 2. | | Др Виолета Стојичић, редовни професор | | | | ментор, члан |  | | |
| Англистичка лингвистика | | | Филозофски факултет у Нишу | |
| (Научна област) | | | (Установа у којој је запослен) | |
| 3. | | Др Татјана Ђуровић, редовни професор | | | | члан |  | | |
| Међународни економски односи – Енглески језик | | | Економски факултет у Београду | |
| (Научна област) | | | (Установа у којој је запослен) | |
| Датум и место:  15.3. 2021.  У Нишу и Београду | | | | | | | | | |